Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: a 118/2000. (VII. 7.) Korm. rendelethez
Paragraph Index: 5

a 118/2000. (VII. 7.) Korm. rendelethez Az ENSZ Biztonsági Tanácsának 1298 (2000) számú határozata „A Biztonsági Tanács hivatkozva az 1998. június 26-án kelt 1177 (1998) számú, az 1999. január 29-én kelt 1226 (1999) számú, az 1999. február 10-én kelt 1227 (1999) számú és a 2000. május 12-én kelt 1297 (2000) számú határozataira, hivatkozva különös tekintettel arra, hogy az 1227 (1999) számú határozata minden államot felszólított arra, hogy Eritreának és Etiópiának ne adjon el fegyvereket és lőszereket, mélységes nyugtalanságát kifejezve az Eritrea és Etiópia közötti harcok folytatódása miatt, sajnálkozását kifejezve amiatt, hogy a harci cselekményeknek emberi életek esnek áldozatul, és mélységes sajnálatának adva hangot amiatt, hogy folytatódik az erőforrások átirányítása a konfliktus céljaira, negatív hatást gyakorolva azokra az erőfeszítésekre, amelyek a térségben tapasztalható humanitárius élelmezési válság megoldására irányulnak, kifejezésre juttatva erőteljes támogatását az Afrikai Egységszervezet (AESZ) azon erőfeszítései iránt, amelyek a konfliktus békés rendezésének megoldására irányulnak, megjegyezve, hogy az Algírban, 2000. április 29. és május 5. között tartott közvetlen tárgyalások, amelyekről az AESZ 2000. május 5-i Közleménye (S/2000/394) számolt be, azt a célt szolgálták, hogy a két félnek segítséget nyújtsanak a mindkettőjük számára elfogadható és a konfliktus békés rendezéséhez vezető részletes végső béketerv kidolgozásához, hivatkozva a Biztonsági Tanács, köztük annak a térségbe küldött Misszióján keresztül kifejtett erőfeszítéseire, amelyek a helyzet békés megoldására irányultak, attól a meggyőződéstől vezérelve, hogy további és azonnali diplomáciai erőfeszítésekre van szükség, aggodalommal megállapítva, hogy a harci cselekményeknek komoly humanitárius következményei vannak a két Állam lakossága számára, hangsúlyozva, hogy az ellenségeskedések növekvő veszélyt jelentenek a szubrégió stabilitása, biztonsága és gazdasági fejlődése szempontjából, megállapítva, hogy az Eritrea és Etiópia közötti helyzet fenyegeti a régió békéjét és biztonságát, az Egyesült Nemzetek Alapokmányának VII. fejezete alapján eljárva

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes